text: Els Xulius » Els Nisos, gegants de l'entitat
  Category: Els Nisos, gegants de l'entitat
  Els Nisos i els Grallers de Bonaire enceten la Festa Major
  17 gener 2010 20:27
  Els carrers de Ribes han començat a sentir el ritme que marca la Festa Major; timbals, pólvora, gralles, traques i balls populars. En un cap de setmana en que la prèvia l'han posat el correfoc i la cercavila infantil, els Xulius també hi ha estat present amb la cercavila de gegants que aquest matí ha pujat a l'ermita de Sant Pau. Els Nisos han volgut prendre part de la trobada que ha donat a conèixer els renovats Gegants Vells de Ribes i en què també hi ha participat els gegants d'Olivella, de Sitges, de Pineda de Mar i els Gegants Nous de Ribes, l'Andreu i la Marina. La cercavila ha començat de la plaça de la Vila acompanyant els balls populars infantils, un cop a l'ermita de Sant Pau hi hagut esmorzar per a tots els participants. A les 12 del migdia, després de la presentació dels renovats Pere i Paula, la cercavila ha emprés el camí de retorn cap a l'Ajuntament on hi hagut la ballada conjunta de les colles convidades i l'exhibició dels balls infantils.
  Al mateix temps, quan a la plaça s'enfilaven les últimes notes de l'exhibició, al bar Ca la Nisa començaven a sonar les gralles en el concert vermut que han ofert els Grallers de Bonaire. Un acte que la pluja ha fet que es traslladés a dins l'entitat enlloc d'ocupar el patí com en anteriors anys. Tot i així, la gent no s'ha volgut perdre aquest acte que ha omplert els baixos dels Xulius per fer gana abans de dinar.
  Diaporama de Joan Ferret.
  Diaporama d'Albert Solé Pascual.
  Els Nisos, gegants de l'entitat, General, festa major de sant pau
  Els Nisos a la presentació d'en Pere i la Paula
  14 gener 2010 20:00
  Amb la Festa Major de Sant Pau arriba tot un calendari d'activitats plenes de propostes per participar de la festa. Una d'elles tindrà lloc aquest diumenge 17 al matí en motiu de la presentació dels restaurats Gegants Vells de Ribes, en Pere i la Paula.
  Aprofitant la cercavila popular infantil que pujarà a l'ermita de Sant Pau, tindrà lloc una trobada gegantera en que hi prendran part les colles de gegants de la comarca; Vilanova, Sitges, les Roquetes, Olivella, Cubelles, Canyelles, Ribes i els Nisos dels Xulius.
  La plantada es farà a la plaça de la Vila a les 9 del matí i la cercavila començarà a les 10 fins a l'ermita de Sant Pau a on hi haurà esmorzar per als participants.
  Des dels Xulius us convidem a acompanyar els Nisos i passar una bona estona participant d'aquesta cercavila especial, i recordar que en acabar la cercavila, al patí de l'entitat hi haurà el concert vermut amb els Grallers de Bonaire.